CELEX: 52009PC0381
Language: da
Date: 2009-07-22
Title: Forslag til Rådets afgørelse om den holdning, som Fællesskaberne og deres medlemsstater skal indtage i samarbejdsrådet, der er oprettet ved partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side, til vedtagelsen af en henstilling om gennemførelse af associeringsagendaen EU-Ukraine og en afgørelse om nedsættelse af et blandet udvalg

Vigtig juridisk meddelelse

|

52009PC0381

Forslag til Rådets afgørelse om den holdning, som Fællesskaberne og deres medlemsstater skal indtage i samarbejdsrådet, der er oprettet ved partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side, til vedtagelsen af en henstilling om gennemførelse af associeringsagendaen EU-Ukraine og en afgørelse om nedsættelse af et blandet udvalg  /* KOM/2009/0381 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 22.7.2009KOM(2009) 381 endeligForslag tilRÅDETS AFGØRELSEom den holdning, som Fællesskaberne og deres medlemsstater skal indtage i samarbejdsrådet, der er oprettet ved partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side, til vedtagelsen af en henstilling om gennemførelse af associeringsagendaen EU-Ukraine og en afgørelse om nedsættelse af et blandet udvalgBEGRUNDELSEI de senere år har den europæiske naboskabspolitik (ENP) gjort det muligt for EU og EU's partnere at gøre fremskridt med at uddybe deres samarbejde og tilpasse samarbejdet bedre til partnernes behov og ambitioner. For Ukraines vedkommende er den fælles indsats intensiveret i en sådan grad, at en særlig uddybning af forbindelserne med EU er fuldt ud berettiget.De første aftaleforbindelser mellem Ukraine og EU blev etableret i 1994, da parterne undertegnede den bilaterale partnerskabs- og samarbejdsaftale EU-Ukraine. Aftalen trådte i kraft 1998. Med oprettelsen af ENP valgte EU og Ukraine at videreudvikle deres forbindelser gennem handlingsplanen EU-Ukraine, som blev vedtaget i februar 2005. Kontrollen med gennemførelsen foretages ud fra et gensidigt samarbejde og gennem Europa-Kommissionens årlige fremskridtsrapporter.I marts 2007 indledte EU og Ukraine forhandlinger om en ny aftale: en associeringsaftale, der skulle erstatte og række ud over partnerskabs- og samarbejdsaftalen fra 1998. Efter Ukraines tiltrædelse af Verdenshandelsorganisationen omfattede forhandlingerne et element vedrørende etableringen af et vidtgående og bredt frihandelsområde med EU. I skrivende stund er forhandlingerne om associeringsaftalen i gang, og det kan tage nogle år endnu, før hele aftalen er ratificeret og kan træde i kraft.I Rådets konklusioner fra 2008 blev det understreget, at handlingsplanerne spiller en central rolle i forsøget på at bringe partnerne nærmere EU. Handlingsplanerne giver aftaleforbindelserne mellem EU og EU's partnere et operationelt indhold, og de er ved at blive vigtige referencepunkter for donorkredsen. Efterhånden som disse forbindelser uddybes, og nogle målsætninger nås, mens nye vedtages, er det nødvendigt med nye redskaber. Forudsætningerne er et tilstrækkeligt udgangspunkt for gennemførelsen af den eksisterende handlingsplan, at der gøres tydelige fremskridt i gennemførelsen, og at de fælles værdier og interesser kan dokumenteres. Under topmødet mellem EU og Ukraine i Paris i september 2008 blev der udtrykt tilfredshed med det forhold, at partnerskabet mellem Den Europæiske Union og Ukraine siden vedtagelsen af handlingsplanen EU-Ukraine i 2005 har gjort betydelige fremskridt på alle fælles interesseområder.På grundlag af ovenstående og under hensyntagen til de betydelige fremskridt i forhandlingerne om en associeringsaftale blev der på topmødet opfordret til at udvikle et nyt praktisk instrument, der kan erstatte handlingsplanen EU-Ukraine.I december 2008 blev der indledt forhandlinger om dette instrument, associeringsagendaen, som skal erstatte den nuværende handlingsplan og forberede og fremme en hurtig gennemførelse af den nye associeringsaftale EU-Ukraine, når den træder i kraft.Erfaringerne med gennemførelsen af handlingsplanen viser, at det er hensigtsmæssigt at have et dokument, der er bedre afstemt efter partnerlandenes særlige ambitioner og kapacitet, samtidig med at der tilskyndes til opnåelige tiltag i retning af at skabe forskriftsmæssig konvergens med EU-lovgivning og EU-standarder. De vigtigste kendetegn ved handlingsplanerne, nemlig at de er specifikke, indeholder faste tidsfrister og er handlingsorienterede, skal bevares og forbedres.I lighed med de procedurer, der er vedtaget til godkendelse af ENP-handlingsplanerne, især handlingsplanen EU-Ukraine (Rådets konklusioner af 14. juni 2004), godkendes associeringsagendaen af Rådet og siden af det respektive samarbejdsråd. Europa-Kommissionen fremlægger hermed som bilag et forslag til en rådsafgørelse om den holdning, som De Europæiske Fællesskaber og deres medlemsstater skal indtage i Samarbejdsrådet EU-Ukraine, til vedtagelsen af en henstilling om gennemførelse af bilagte associeringsagenda.Der er desuden behov for et udvalg, der kan undersøge, hvilke fremskridt der er gjort med gennemførelsen af associeringsagendaen såvel som fremtidige prioriteter og eventuelle nødvendige tilpasninger. Mens Europa-Kommissionen afventer, at man når til enighed om de endelige tiltag for associeringsaftalen EU-Ukraine, foreslår den, at Samarbejdsrådet EU-Ukraine nedsætter sådan et blandet udvalg på højt embedsmandsplan.Europa-Kommissionen anmoder derfor Rådet om at vedtage bilagte forslag til rådsafgørelse.Forslag tilRÅDETS AFGØRELSEom den holdning, som Fællesskaberne og deres medlemsstater skal indtage i samarbejdsrådet, der er oprettet ved partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side, til vedtagelsen af en henstilling om gennemførelse af associeringsagendaen EU-Ukraine og en afgørelse om nedsættelse af et blandet udvalgRÅDET FOR DEN EUROPÆISKE UNION HAR —under henvisning til artikel 1 i Rådets og Kommissionens afgørelse 98/149/EF, EKSF, Euratom af 26. januar 1998 om indgåelse af partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Ukraine på den anden side,under henvisning til forslag fra Kommissionen[1], ogud fra følgende betragtninger:1.  Partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side blev undertegnet den 14. juni 1994 og trådte i kraft den 1. marts 1998.2.  De Europæiske Fællesskaber og deres medlemsstater er på nuværende tidspunkt ved at forhandle en associeringsaftale med Ukraine.3.  Parterne har til hensigt at gennemføre associeringsagendaen EU-Ukraine, som skal erstatte den nuværende handlingsplan EU-Ukraine og forberede og fremme en hurtig gennemførelse af den nye associeringsaftale EU-Ukraine gennem konkrete tiltag til virkeliggørelse af dens mål.4.  Der er behov for et udvalg, der kan undersøge, hvilke fremskridt der er gjort med gennemførelsen af associeringsagendaen såvel som fremtidige prioriteter og eventuelle nødvendige tilpasninger. Dette blandede udvalg vil fungere på højt embedsmandsplan og bør nedsættes af Samarbejdsrådet EU-Ukraine —TRUFFET FØLGENDE AFGØRELSE:Eneste artikelDen holdning, som Fællesskaberne og deres medlemsstater skal indtage i samarbejdsrådet, der er oprettet ved partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side, til vedtagelsen af en henstilling om gennemførelse af associeringsagendaen EU-Ukraine, er baseret på udkastet til henstilling fra samarbejdsrådet, som er knyttet som bilag til denne afgørelse. Rådet træffer om nødvendigt efterfølgende ændringer til de operationelle dele af associeringsagendaen på grundlag af samordningen af Fællesskabet og dets medlemsstaterUdfærdiget i Bruxelles, den 22.7.2009.På Rådets vegneFormandBILAG 1 Udkast til henstilling om gennemførelse af associeringsagendaen EU-UkraineSAMARBEJDSRÅDET EU-UKRAINE HAR —under henvisning til partnerskabs- og samarbejdsaftalen om oprettelse af et partnerskab mellem De Europæiske Fællesskaber og dets medlemsstater på den ene side og Ukraine på den anden side – herefter benævnt partnerskabs- og samarbejdsaftalen – særlig artikel 85, ogud fra følgende betragtninger:5.  Artikel 85 i partnerskabs- og samarbejdsaftalen giver samarbejdsrådet beføjelser til at fremsætte passende henstillinger efter aftale mellem de to parter.6.  Efter artikel 102 i partnerskabs- og samarbejdsaftalen træffer parterne alle fornødne almindelige eller særlige foranstaltninger for at opfylde deres forpligtelser i henhold til aftalen, og de drager omsorg for, at aftalens mål virkeliggøres.7.  Parterne i partnerskabs- og samarbejdsaftalen er på nuværende tidspunkt ved at forhandle en associeringsaftale, herunder et vidtgående og bredt frihandelsområde.8.  Parterne i partnerskabs- og samarbejdsaftalen er blevet enige om teksten til associeringsagendaen EU-Ukraine.9.  Associeringsagendaen skal erstatte den nuværende handlingsplan og forberede og fremme den snarlige ikrafttræden af den nye associeringsaftale EU-Ukraine gennem konkrete tiltag, som kan tjene som praktisk vejledning for forberedelserne og gennemførelsen10.  Associeringsagendaen har to formål, nemlig at udstikke konkrete tiltag til at forberede associeringsaftalen og at skabe bredere rammer for det overordnede mål om, at Ukraine kan opnå en politisk associering og større økonomisk integration med EU.11.  Associeringsagendaen er et operationelt dokument, som om nødvendigt revideres på grundlag af de fremskridtsrapporter, som omhandlet i punkt 3.9 i associeringsagendaen, og med henblik på at opfylde dens generelle mål —VEDTAGET FØLGENDE HENSTILLING:Eneste artikelSamarbejdsrådet henstiller, at parterne gennemfører bilagte associeringsagenda EU-Ukraine, i det omfang dette bidrager til at forberede og gennemføre den nye EU-Ukraine associeringsaftale.Udfærdiget i […].På samarbejdsrådets vegneFormandBILAG 2Udkast til afgørelse om oprettelse af et blandet udvalgSAMARBEJDSRÅDET EU-UKRAINE HAR —under henvisning til partnerskabs- og samarbejdsaftalen om oprettelse af et partnerskab mellem De Europæiske Fællesskaber og dets medlemsstater på den ene side og Ukraine på den anden side – herefter benævnt partnerskabs- og samarbejdsaftalen – særlig artikel 88, ogud fra følgende betragtninger:12.  Artikel 88 i partnerskabs- og samarbejdsaftalen giver samarbejdsrådet beføjelse til at nedsætte særlige udvalg eller arbejdsgrupper til at bistå det i varetagelsen af dets opgaver, og det fastlægger sådanne udvalgs eller arbejdsgruppers sammensætning og opgaver samt deres funktionsmåde.13.  Parterne i partnerskabs- og samarbejdsaftalen er på nuværende tidspunkt ved at forhandle en associeringsaftale, herunder en vidtgående og bred frihandelsaftale.14.  Parterne i partnerskabs- og samarbejdsaftalen er blevet enige om teksten til associeringsagendaen EU-Ukraine.15.  Der er behov for et udvalg, der kan undersøge, hvilke fremskridt der er gjort med gennemførelsen af associeringsagendaen såvel som fremtidige prioriteter og eventuelle nødvendige tilpasninger. Dette blandede udvalg vil fungere på højt embedsmandsplan —TRUFFET FØLGENDE AFGØRELSE:Eneste artikelSamarbejdsrådet nedsætter et blandet udvalg på højt embedsmandsplan. Dette blandede udvalg undersøger, hvilke fremskridt der er gjort med gennemførelsen af associeringsagendaen såvel som fremtidige prioriteter og eventuelle nødvendige tilpasninger af associeringsagendaen.Det blandede udvalg mødes regelmæssigt mindst én gang om året.Udfærdiget i […].På samarbejdsrådets vegneFormand [1] EUT xxxxxxxx